User talk:Ran vijay singh

विश्व प्रसिद्ध टाइम पत्रिका के मुखपृष्ठ पर चमकने के बाद इसी पत्रिका द्वारा दुनिया के एक सौ प्रभावशाली हस्तियों के चुनाव में भी गुजरात के मुख्यमंत्री नरेंद्र मोदी ने बढ़त बना रखी है। ऑनलाइन वोटिग में मोदी को 1 लाख 76 हजार 566 वोट मिले है, जबकि नंबर दो एरिक मार्टिन उनसे 50 हजार वोटों से पीछे है। उधर मोदी विरोधी उन्हे नापसंदगी के वोट दिलाने के लिए मैदान में आ गए है।

प्रतिष्ठित टाइम पत्रिका की ओर से कराए जा रहे ऑनलाइन पोल 'द 2012 टाइम 100' में मोदी अपने प्रतिद्वंदियों से काफी आगे चल रहे हैं। जबकि उनके प्रतिद्वदी बहुत पीछे है। अमेरिकी उद्यमी एरिक मार्टिन बृहस्पतिवार को पहले स्थान से खिसक कर दूसरे स्थान पर आ गए, जबकि पाकिस्तान के पूर्व क्रिकेटर व तहरीक ए इसाफ पार्टी के मुखिया इमरान खान भी चौथे पायदान पर आ गए है।

गौरतलब है कि गत माह मोदी इसी टाइम पत्रिका के मुखपृष्ठ पर छाये थे, जिसके बाद राजनीतिक हलकों में खूब बवाल मचा था। हालांकि कांग्रेस टाइम की सूची में जगह बनाने को भी मोदी की तिकड़मबाजी का ही परिणाम बता रही है। वही मोदी विरोधी भी इस ऑनलाइन अभियान में कूद पड़े है। गुजरात दंगा पीड़ितों के न्याय की लड़ाई लड़ रही सामाजिक कार्यकर्ता तीस्ता सीतलवाड़ ने मोदी के खिलाफ अभियान चलाते हुए उन्हे ऑनलाइन वोटिग में नापसंद करने की अपील की है। काग्रेस अध्यक्ष अर्जुन मोढवाडिया का कहना है कि दुनिया ने मोदी को नापसंदी के मामले में भी नंबर वन चुना है।